Diari Oficial de la Generalitat Valenciana


Sumari del DOGV 1230, del 25-01-1990 (1990/816388)

DECRET 16/1990, de 15 de gener, del Consell de la Generalitat Valenciana, pel qual es dicten normes sabre eleccions de les Federacions Esportives Territorials.
---------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1990/01/15/16/dof/vci/html**

### Dades del document

Número de DOGV
:   1230

Data del DOGV
:   25-01-1990

Secció del DOGV
:   DISPOSICIONS GENERALS

Número del document
:   1990/816388


Data del document
:   15-01-1990

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Decret 16/1990, de 15 de gener, del Consell de la Generalitat Valenciana, pel qual es dicten normes sobre eleccions de les Federacions Esportives Territorials.  
En virtut de la competència exclusiva en matèria d'esports atribuïda per l'article 31.28 de l?Estatut d?autonomia, la Generalitat Valenciana va establir les directrius necessàries per a dur a terme el procés constitutiu de les Federacions Esportives Territorials.  
Aquest procés fou regulat bàsicament en el Decret 120/1984 de 12 de novembre, del Consell de la Generalitat Valenciana, i en l?Ordre de la Conselleria de Cultura, Educació i Ciència de 20 de febrer de 1985.  
En aquest Decret es va establir que els Presidents de les Federacions Territorials serien elegits cada quatre anys, mitjançant sufragi lliure, igual i secret per i entre els membres de l'Assemblea General respectiva.  
Per altra banda, en la legislació estatal el Reial Decret 643/1984, de 28 de març, preveia que les eleccions de les Federacions Esportives Espanyoles es farien en els anys olímpics.  
Dins l?àmbit de la nostra Comunitat Valenciana les circumstàncies diverses i les peculiaritats de cada Federació feren que els processos electorals respectius tinguessen una trajectòria pròpia, cosa per la qual els mandats presidencials s'iniciaren en dates diferents, i això implica que, igualment, finalitzen en dates diferents.  
Per això, cal establir les normes que permeten la coordinació dels processos electorals diversos per part de l'Administració Autonòmica, i eviten així mateix tota coincidència temporal amb els processos electorals de les Federacions Espanyoles. Cosa per la qual resulta convenient que les eleccions de les Federacions Territorials es facen a la meitat dels períodes olímpics, i tot això implica que els processos electorals pròxims hauran de tenir lloc en el segon trimestre de l'any 1990.  
Per aquests motius, a proposta del Conseller de Cultura, Educació i Ciència i amb la prèvia deliberació del Consell de la Generalitat Valenciana en sessió celebrada el dia 15 de gener de 1990,  
DECRETE:  
Article 1  
El mandat dels Presidents actuals de totes les Federacions Esportives Territorials conclourà el 31 de març de 1990, qualsevol que hagués estat la data de la seua elecció.  
En aquelles Federacions en què existirà o es constituirà una Comissió Gestora, també serà aplicable allò que disposa l'apartat anterior.  
Article 2  
La Conselleria de Cultura, Educació i Ciència mitjançant l?Ordre corresponent, establirà oportunament els terminis en què hauran de ser iniciades i finalitzades les eleccions en les Federacions diverses, i també d'altres normes que corresponguen en relació amb el procés electoral.  
DISPOSICIONS FINALS  
Primera  
Es facultat el Conseller de Cultura, Educació i Ciència perquè dicte les disposicions necessàries per al desenrotllament d'aquest Decret.  
Segona  
Aquest Decret entrarà en vigor l?endemà de la publicació en el Diari Oficial de la Generalitat Valenciana.  
València, 15 de gener de 1990.  
El President de la Generalitat Valenciana,   
JOAN LERMA I BLASCO  
El Conseller de Cultura, Educació i Ciència,   
ANTONIO ESCARRE ESTEVE


Còpia Permalink ELI